
[bookmark: _GoBack]2026/0036 (NLE)
Javaslat
A TANÁCS VÉGREHAJTÁSI HATÁROZATA
az (EU) 2025/1106 rendelet szerinti pénzügyi támogatás Szlovákia rendelkezésére bocsátásáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre,
[bookmark: _Hlk218870434]tekintettel az Európa biztonságát az európai védelmi ipar megerősítése révén szolgáló cselekvési eszköz (SAFE) létrehozásáról szóló, 2025. május 27-i (EU) 2025/1106 tanácsi rendeletre[footnoteRef:1] és különösen annak 8. cikke (6) bekezdésére, [1: 	A Tanács (EU) 2025/1106 rendelete (2025. május 27.) az Európa biztonságát az európai védelmi ipar megerősítése révén szolgáló cselekvési eszköz (SAFE) létrehozásáról (HL L, 2025/1106, 2025.5.28., ELI: http://data.europa.eu/eli/reg/2025/1106/oj).] 

tekintettel az Európai Bizottság javaslatára,
[bookmark: _Hlk216364633]mivel:
[bookmark: _Hlk218868365](1)	A Bizottság az Európa biztonságát az európai védelmi ipar megerősítése révén szolgáló cselekvési eszköz (a továbbiakban: SAFE eszköz) keretében történő pénzügyi támogatásban való részesülésre vonatkozó részvételi szándék kifejezésére való felhívást tett közzé, amelyben felkérte a tagállamokat, hogy határozzák meg a hitel indikatív maximális és minimális összegét. 2025. augusztus 29-ig 19 tagállam fejezte ki érdeklődését az (EU) 2025/1106 rendelet szerinti pénzügyi támogatás iránt.
[bookmark: _Hlk218868880](2)	A Bizottság 2025. szeptember 9-én értesítette a kérelmező tagállamokat a hitelösszegek tagállamonkénti ideiglenes allokációjáról.
[bookmark: _Hlk218870488](3)	Szlovákia 2025. november 30-án az (EU) 2025/1106 rendelet 7. cikkének (1) bekezdésével összhangban pénzügyi támogatásra irányuló kérelmet nyújtott be (a továbbiakban: a kérelem), amelyhez európai védelmi ipari beruházási tervet (a továbbiakban: a terv) mellékelt.
[bookmark: _Hlk218870606](4)	A Bizottság az (EU) 2025/1106 rendeletben megállapított feltételek alapján értékelte a kérelmet.
(5)	Az (EU) 2025/1106 rendelet 7. cikkével összhangban a terv megfelelően indokolt és alátámasztott volt, és tartalmazta a védelmi termékek és az egyéb védelmi célú termékek leírását.
(6)	A Bizottság megállapította, hogy a kérelem megfelel az (EU) 2025/1106 rendelet 4. cikkében a SAFE eszköz igénybevételére vonatkozóan megállapított feltételeknek. Biztosítja különösen, hogy a védelmi termékekhez vagy más védelmi célú termékekhez kapcsolódó tevékenységeket, kiadásokat és intézkedéseket közös beszerzés vagy egyetlen tagállam által végrehajtott beszerzés keretében hajtsák végre. Ezek a tevékenységek, kiadások és intézkedések ezenkívül arra is irányulnak, hogy felgyorsítsák a védelmi ipar strukturális változásokhoz való alkalmazkodását és/vagy javítsák a védelmi termékek időben történő rendelkezésre állását, és/vagy biztosítsák az egész Unióra kiterjedő interoperabilitást és felcserélhetőséget. 
(7)	A Bizottság azt is megállapította, hogy a kérelem tartalmazza az (EU) 2025/1106 rendelet 16. cikkének és beszerzési szabályainak való megfelelés biztosítását célzó tervezett intézkedések leírását, beleértve annak ismertetését, hogy miként kell biztosítani e megfelelést.
(8)	Ennek eredményeként az (EU) 2025/1106 rendelet 8. cikkének (3) bekezdésével összhangban a Bizottság meg tudja erősíteni, hogy a kérelem megfelel az említett rendeletben megállapított feltételeknek.
(9)	Az (EU) 2025/1106 rendelet 8. cikkének (5) bekezdésével összhangban a Bizottság – az egyenlő bánásmód, a szolidaritás, az arányosság és az átláthatóság elvét alkalmazva – mérlegelte Szlovákia meglévő és várható finanszírozási igényeit, valamint az említett rendelet alapján más tagállamok által már benyújtott vagy benyújtani tervezett pénzügyi támogatás iránti kérelmeket.
(10)	Ez a határozat nem érintheti az (EU) 2024/1263 európai parlamenti és tanácsi rendeletben[footnoteRef:2] és az 1467/97/EK tanácsi rendeletben[footnoteRef:3] meghatározott eljárások szerinti kötelezettségeket és a szóban forgó eljárások eredményét. [2: 	Az Európai Parlament és a Tanács (EU) 2024/1263 rendelete (2024. április 29.) a gazdaságpolitikák hatékony összehangolásáról és a többoldalú költségvetési felügyeletről, valamint az 1466/97/EK tanácsi rendelet hatályon kívül helyezéséről (HL L, 2024/1263, 2024.4.30., ELI: http://data.europa.eu/eli/reg/2024/1263/oj).]  [3: 	A Tanács 1467/97/EK rendelete (1997. július 7.) a túlzott hiány esetén követendő eljárás végrehajtásának felgyorsításáról és pontosításáról (HL L 209., 1997.8.2., 6. o., ELI: http://data.europa.eu/eli/reg/1997/1467/oj).] 

[bookmark: _Hlk220060799](11)	Ez a határozat nem érinti az Európai Unió működéséről szóló szerződés 322. cikke alapján elfogadott vonatkozó szabályokat, különösen az (EU, Euratom) 2024/2509[footnoteRef:4] és az (EU, Euratom) 2020/2092 európai parlamenti és tanácsi rendeletet[footnoteRef:5]. Az (EU) 2025/1106 rendelet 10. cikkének (2) bekezdésével összhangban a hitelmegállapodásnak meg kell határoznia az Unió pénzügyi érdekeinek védelméhez szükséges összes megfelelő intézkedést, [4: 	(EU, Euratom) 2024/2509 rendelet (2024. szeptember 23.) az Unió általános költségvetésére alkalmazandó pénzügyi szabályokról (HL L, 2024/2509, 2024.9.26., ELI: http://data.europa.eu/eli/reg/2024/2509/oj).]  [5: 	Az Európai Parlament és a Tanács (EU, Euratom) 2020/2092 rendelete (2020. december 16.) az uniós költségvetés védelmét szolgáló általános feltételrendszerről (HL L 433. I, 2020.12.22., 1. o., ELI: http://data.europa.eu/eli/reg/2020/2092/oj).] 

ELFOGADTA EZT A HATÁROZATOT: 
[bookmark: _Hlk218870749]1. cikk
Az Európa biztonságát az európai védelmi ipar megerősítése révén szolgáló cselekvési eszköz (SAFE) keretében nyújtott pénzügyi támogatás iránti, Szlovákia által 2025. november 30-án benyújtott kérelem megfelel az (EU) 2025/1106 rendeletben, különösen a 4. cikkben, a 7. cikk (2) bekezdésében és a 16. cikkben meghatározott feltételeknek.
2. cikk
(1) Az Unió Szlovákia rendelkezésére bocsát legfeljebb 2 316 674 361,00 EUR összegű hitelt.
(2) A Bizottság Szlovákia rendelkezésére bocsátja a hiteltámogatást. 347 501 154,15 EUR összeget bocsát rendelkezésre előfinanszírozási kifizetésként.
3. cikk
Ennek a határozatnak a Szlovák Köztársaság a címzettje.
Kelt Brüsszelben, -án/-én.
	a Tanács részéről
	az elnök

